Grover Cleveland
Store norske leksikon,Historie,Verdens historie og samtidshistorie,Nord- og Mellom-Amerika,USAs historie
Grover Cleveland var en amerikansk politiker for det demokratiske partiet. Han var USAs 22. og 24. president (1885–1889 og 1893–1897).
I 1882 ble han valgt til guvernør i New York, gjennomførte orden og sparsommelighet i styrelsen. I sin første presidentperiode styrte han upartisk, forbedret administrasjonen og søkte å stanse partikorrupsjonen. Han prøvde å få nedsatt de høye tollsatser, men falt i 1888 mot republikaneren og proteksjonisten Benjamin Harrison.Cleveland ble valgt på nytt i 1892. Forvaltningen ble ytterligere reformert, og embetene ble delvis gjort uavhengige av regjeringsskifter. I 1893 gikk Cleveland over til gullmyntfoten og fikk opphevet Sherman-loven, som påla staten et månedlig oppkjøp av sølv. Derfor sviktet sølvkapitalistene ham, og Cleveland oppnådde bare små nedsettelser i sin nye tolltariff. Les mer i Store norske leksikon USAs historie Presidenter i USA USAs politiske system oversikt over USAs historie gullstandard